ร้อนฉ่า จีนขยับโต้มะกัน ทดสอบอาวุธครั้งแรก บนเรือพิฆาตใหม่เอี่ยม
คาบสมุทรเกาหลีเดือด กองทัพจีนเริ่มขยับโชว์แสนยานุภาพตอบโต้สหรัฐฯแล้ว  ทดสอบอาวุธบนเรือพิฆาตติดขีปนาวุธนำวิถีลำใหม่เอี่ยมสุดทันสมัย ซีหนิง เป็นครั้งแรก หลังรองประธานาธิบดีไมค์ เพนซ์ เยือนโสมขาว-ญี่ปุ่น ลั่นวาจารัฐบาลสหรัฐฯ หมดความอดทนต่อเกาหลีเหนือ,เมื่อ 19 เม.ย. เว็บไซต์ มิร์เรอร์รายงานว่า ท่ามกลางสถานการณ์คาบสมุทรเกาหลีที่กำลังตึงเครียดขึ้น หลังจากประธานาธิบดีโดนัลด์ ทรัมป์แห่งสหรัฐฯ ประกาศกองเรือรบ นำโดยเรือบรรทุกเครื่องบินคาร์ล วินสัน จะถูกส่งไปยังคาบสมุทรเกาหลี เพื่อกดดันเกาหลีเหนือให้ยุติการทดสอบขีปนาวุธและระเบิดนิวเคลียร์นั้น ปรากฏว่าด้านกองทัพจีน ได้เริ่มขยับตอบโต้ด้วยการทดสอบขีปนาวุธและอาวุธต่างๆ บนเรือพิฆาตติดขีปนาวุธนำวิถีลำใหม่เอี่ยม ซีหนิง (Xining) แล้วเช่นกัน จนถือเป็นการแสดงแสนยานุภาพความเข้มแข็งทางทหารในภูมิภาคนี้ของจีน ขณะคาบสมุทรเกาหลีเหนือกำลังตึงเครียดขึ้น,ข่าวแจ้งว่า สื่อจีนได้มีการเผยแพร่ภาพลูกเรือบนเรือพิฆาตซีหนิงทดสอบอาวุธเป็นครั้งแรก ในบริเวณทะเลเหลือง ซึ่งอยู่ระหว่างแผ่นดินจีนกับคาบสมุทรเกาหลีเพียงไม่กี่วันหลังจากรองประธานาธิบดีไมค์ เพนซ์ แห่งสหรัฐฯ มาเยือนเกาหลีใต้ และญี่ปุ่นเมื่อ 15 -19เม.ย. พร้อมกับเตือนไปถึงคิม จอง อึน ผู้นำเกาหลีเหนือ ซึ่งเป็นชาติพันธมิตรกับจีนว่า ความอดทนของสหรัฐฯในการใช้ยุทธศาสตร์กับเกาหลีเหนือหมดลงแล้ว ขณะที่รัฐบาลกรุงเปียงยางได้ตอบโต้กลับอย่างท้าทายทันทีว่า เกาหลีเหนือจะทดสอบขีปนาวุธทุกสัปดาห์ ทุกเดือน ทุกปีกันไปเลย.
คาบสมุทรเกาหลีเดือด กองทัพจีนเริ่มขยับตอบโต้สหรัฐฯแล้วทดสอบอาวุธบนเรือพิฆาตติดขีปนาวุธนำวิถีลำใหม่เอี่ยม ซีหนิง เป็นครั้งแรก หลังรองประธานาธิบดีไมค์ เพนซ์เยือนโสมขาว-ญี่ปุ่นลั่นวาจารัฐบาลสหรัฐฯหมดความอดทนต่อเกาหลีเหนือ
เกาหลีเหนือ,จีน,เรือพิฆาต ซีหนิง,ทดสอบอาวุธ,คาบสมุทรเกาหลีตึงเครียด